Metrovalencia modifica des d'aquest dilluns el servei a l'Eliana amb motiu de l'inici de les obres de renovació de via
25 de juliol de 2022

Ferrocarrils de la Generalitat Valenciana (FGV) modificarà a partir d'aquest dilluns, 25 de juliol, el servei de diverses línies de Metrovalencia al llarg de diferents trams, afectats pels treballs de manteniment i millora de via. En aquest sentit, a l'Eliana es veurà afectada la Línia 2 (Llíria-Torrent Avinguda) per les obres que duraran fins al 3 d'agost, en el tram l'Eliana-Llíria, i del 4 d'agost al 21 d'agost, entre Les Carolines i Fuente del Jarro.

Davant l'inici d'aquestes obres, FGV ha disposat un servei substitutori d'autobús en els trams afectats que enllaçarà amb les parades d'aquestes zones i amb les estacions obertes a la circulació ferroviària.

Les obres també afectaran la Línia 1 (Castelló-Bétera) fins al 31 d'agost en el tram Alginet-Castelló i del 8 d'agost al 31 d'agost a la connexió entre Empalme i Bétera. Per part seua, en la Línia 3 (Rafelbunyol-Aeroport) els talls del servei es prolongaran fins al 31 d'agost entre les estacions de Rafelbunyol i Alboraia Peris Aragó.

FGV recomana a les persones usuàries que s'informen del pas dels trens, de la ubicació de les parades dels autobusos i de les freqüències dels mateixos en la pàgina web www.metrovalencia.es i al telèfon gratuït 900 46 10 46, així com en @metrovalencia i en facebook/metrovalencia.fgv o l'App oficial de Metrovalencia. No obstant això, hauran informadors per a facilitar l'accés a les parades d'autobús i realitzar transbord.